Поемата „Септември“ – бунтът срещу варварството на цивилизацията

1. Основни характерни особености на следвоенното поетическо мислене:

* Загуба на вярата в съществуването на отвъден свят, на Бог, на метафизичен смисъл на човешкото съществуване- „Долу БОГ!“ – защото „Земята ще бъде рай!“;
* Обезценяване на рационалното начало, на логиката и оценностяване на интуицията, силата, енергията;
* Обезценяване на индивидуалната субективност, на изключителната личност;
* Остойностява се първичната общност – НАРОД;
* Свеждане на цялата човешка история и цивилизация до един и същи сюжет – до „вековната“ борба на роба с господаря.

1. История на поемата „Септември“ – публикувана в кн.7 и 8 на списание „Пламък“, 1924, отразява Септемврийското въстание от 1923г.;

В „Отворено писмо до г-н Б.Вазов“ от 1925г. Гео Милев пише: „(…)аз бях арестуван заради една моя поема…“

„Аз съм се помъчил да излея в моята поема ужаса на човека пред събития като това, което съм избрал за тема, и вяра в едно друго бъдеще.“

1. Сюжет и композиция – 12 композиционни части; от първа до шеста включително говорят за бунта, седма част играе ролята на разделителна линия в поемата, от осма до единадесета се говори за погрома, а 12 част обединява целия смислов и въздействен потенциал на творбата